บาทเปิด 32.78/80 แข็งค่า
เงินบาทเปิด 32.78/80 แข็งค่าตามสกุลภูมิภาค มองกรอบ 32.70-32.80
26 พ.ย. 2557

เงินบาทเปิด 32.78/80 แข็งค่าตามสกุลภูมิภาค มองกรอบ 32.70-32.80
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.78/80 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 32.82/83 บาท/ดอลลาร์
เช้านี้เงินบาทแข็งค่าขึ้นซึ่งเป็นไปในทิศทางเดียวกันกับค่าเงินสกุลอื่นๆ ในภูมิภาค เนื่องจากดอลลาร์สหรัฐปรับตัวอ่อนค่าลง หลังจากคอนเฟอเรนซ์ บอร์ด เปิดเผยดัชนีความเชื่อมั่นผู้บริโภคเดือนพ.ย.ลดลงแตะที่ 88.7 จากระดับ 94.1 ในเดือนต.ค. ซึ่งสวนทางกับที่นักเศรษฐศาสตร์คาดการณ์ว่าน่าจะปรับเพิ่มขึ้น 
นักบริหารเงิน คาดว่า วันนี้เงินบาทมีแนวโน้มแข็งค่า แต่คงเคลื่อนไหวไม่มากนัก มองกรอบไว้ที่ 32.70-32.80 บาท/ดอลลาร์